**Αθήνα**: 17.04.2018

**Αρ. Πρωτ.**: 470

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ο Ι. Βαρδακαστ**άνης για 2η συνεχόμενη φορά στην αντιπροεδρία της Ομάδας 3 της ΕΟΚΕ

Ψήφος τιμής για το έργο που έχει πραγματοποιηθεί

Όπως είναι γνωστό ο Ιωάννης Βαρδακαστάνης, πρόεδρος ΕΣΑμεΑ και EDF (European Disability Forum), έχει επίσης την τιμή να είναι μέλος της Ομάδας 3 (Diversity Europe)της Ευρωπαϊκής Οικονομικής και Κοινωνικής Επιτροπής (ΕΟΚΕ), ως μέλος της ελληνικής αντιπροσωπείας. Από το 2015 είναι μάλιστα αντιπρόεδρος της Ομάδας 3, ενώ σήμερα Τρίτη 17 Απριλίου η ΕΣΑμεΑ ενημερώνει ότι τα μέλη της Ομάδας 3 εξέλεξαν τον κ. Βαρδακαστάνη για δεύτερη συνεχόμενη φορά στην αντιπροεδρία, αναγνωρίζοντας το έργο και τις προσπάθειές του. Οι εκλογές έγιναν στο πλαίσιο της ενδιάμεσης ανανέωσης των οργάνων της ΕΟΚΕ.

Μέσω της ΕΟΚΕ ο κ. Βαρδακαστάνης δραστηριοποιείται σε πολλούς τομείς. Ειδικότερα για την περίοδο 2018-2020 θα συμμετέχει στους εξής τομείς δραστηριότητας:

* Ομάδα επικοινωνίας
* Προεδρείο τμήματος κοινωνικών υποθέσεων, απασχόλησης και δικαιωμάτων του πολίτη
* Ομάδα μελέτης για τα δικαιώματα των ατόμων με αναπηρία
* Ομάδα μελέτης για το Ευρωπαϊκό Εξάμηνο
* Ομάδα για τις εμπορικές σχέσεις ΕΕ - Καναδά

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).